Temeljem članka 391. Zakona o vlasništvu i drugim stvarnim pravima („ Narodne novine“, broj: 91/96, 68/98,137/99, 22/00, 73/00, 114/01, 79/06, 141/06, 146/08, 38/09, 153/09, 143/12 i 152/14), članka 36. Statuta Grada Zadra ( „Glasnik Grada Zadra“, broj: 9/09, 28/10, 3/13, 9/14, 2/15, 3/18, 7/18 - pročišćeni tekst, 15/19 i 2/20) i OdlukeGradonačelnika Grada Zadra, KLASA:940-01/20-01/111, URBROJ: 2198/01-2-22-6od 22. travnja 2022. godine, Gradonačelnik Grada Zadra raspisuje

**NATJEČAJ**

**za prodaju nekretnine u vlasništvu Grada Zadra**

1. Predmet natječaja je prodaja dijela nekretnine u vlasništvu Grada Zadra i to:
* **čest. zem. 2268/3 k.o. Diklo,** za dio označen na Geodetskom situacijskom nacrtu firme Geomodus d.o.o. Zadar od lipnja 2020. godine označen točkama A-B-C-D-E-F-G-A, u površini od 277 m2, **s početnom cijenom od 566.000,00 kuna**

**2.** Pravo sudjelovanja na javnom natječaju imaju sve fizičke i pravne osobe koje prema važećim propisima Republike Hrvatske mogu biti vlasnici nekretnina na području Republike Hrvatske i koji su uplatili **jamčevinu u iznosu od 5% početne cijene nekretnine, i to na žiro račun IBAN HR 5924070001852000009, model HR26, poziv na broj 7757 - 019 - OIB uplatitelja**, a uplaćuje se u korist proračuna Grada Zadra, s naznakom „za nekretninu“.

**3.** U cijenu nekretnine nisu uračunata porezna davanja koja plaća kupac.

**4.** Ponude ponuditelja koji imaju neplaćene dospjele dugove prema Gradu Zadru neće se razmatrati.

**5.** Najpovoljniji ponuditelj koji odustane od kupnje, odnosno ne zaključi ugovor o kupoprodaji u roku od 15 dana od dana primitka odluke o izboru najpovoljnijeg ponuditelja, gubi pravo na povrat uplaćene jamčevine, a ponuditelju koji ne uspije u javnom natječaju vratit će se uplaćena jamčevina, kao i u slučaju iz točke 9. ovog javnog natječaja.

Izabrani ponuditelj dužan je uplatiti kupoprodajnu cijenu u roku od 30 dana od dana zaključenja kupoprodajnog ugovora.

**6.** S obzirom da je predmet natječaja dio nekretnine, za točnu identifikaciju dijela zemljišta koji je predmet prodaje, može se izvršiti uvid u dokumentaciju u Upravnom odjelu za gospodarenje gradskom imovinom.

**7**. S obzirom da je predmet natječaja dio nekretnine, za točnu identifikaciju dijela zemljišta koje je predmet prodaje, može se izvršiti uvid u spis u Upravnom odjelu za gospodarenje gradskom imovinom.

**8.** Pisana ponuda iskazuje se isključivo u kunskom iznosu, a uz ponudu je obvezno dostaviti:

**-** preslik osobne isprave za fizičku osobu, te rješenje o upisu u trgovački registar za pravne osobe,

- dokaz o uplaćenoj jamčevini,

- potvrdu Grada Zadra, Upravnog odjela za financije, da ponuditelj nema neplaćenih dospjelih obveza prema Gradu Zadru, po svim osnovama, do dana zaključenja ovog javnog natječaja,

- podatak o broju tekućeg ili žiro-računa za povrat jamčevine sudionicima čije ponude ne budu prihvaćene ili u slučaju poništenja natječaja.

**9.** Grad Zadar će s najpovoljnijim ponuditeljem sklopiti ugovor o kupoprodaji predmetne nekretnine.

**10.** Rok za dostavljanje ponuda iznosi **15 (petnaest) dana** od dana objave javnog natječaja.

**Ponude se dostavljaju na adresu:**

**GRAD ZADAR**

**Upravni odjel za gospodarenje gradskom imovinom**

**Narodni trg 1,**

**„Prodaja nekretnina“ - NE OTVARATI!, sa naznakom broja čestice.**

**11.** Gradonačelnik Grada Zadra zadržava pravo da predmetni Javni natječaj poništi bez posebnog obrazloženja.

 GRADONAČELNIK

 Branko Dukić